Α.Π. 339                                                                                 Αθήνα 9 Φεβρουαρίου 2009
Προς 

τους Ορκωτούς Ελεγκτές Λογιστές

[image: image1.jpg]




 Το Εποπτικό Συμβούλιο του Σώματος Ορκωτών Ελεγκτών Λογιστών  κατά την υπ΄αριθ. Ε67/1/4.2.2009 συνεδρίασή του, αφού έλαβε υπόψη του τις διατάξεις του άρθρου 7 του π.δ. 226/1992, αποφάσισε ομόφωνα να καλέσει όλους τους Ορκωτούς Ελεγκτές Λογιστές που είναι εγγεγραμμένοι στο κατά το άρθρο 13 του π.δ. 226/1992 Μητρώο και δεν τελούν σε αναστολή ασκήσεως επαγγέλματος κατά το άρθρο 22 του ιδίου π.δ., στην 15η Τακτική Γενική Συνέλευση του Σώματος Ορκωτών Ελεγκτών Λογιστών,  που θα γίνει στις 30 Μαρτίου 2009 ημέρα Δευτέρα και ώρα 09.00 στο Ξενοδοχείο ΜΕΓΑΛΗ ΒΡΕΤΑΝΝΙΑ [Βασ. Γεωργίου Α' 1, Πλατεία Συντάγματος –Αθήνα] με θέματα : 





Ημερήσια Διάταξη 

1. Υποβολή οικονομικού απολογισμού του Σώματος Ορκωτών Ελεγκτών Λογιστών έτους 2008 και του πιστοποιητικού ελέγχου των Ο.Ε.Λ. κ.κ. Μήτσου Ευστάθιου και Στυλιανού Άθου και έγκριση αυτού. 

2. Υποβολή οικονομικών απολογισμών των "Λογαριασμών" Προνοίας, Υγείας και Επικουρικής Συνταξιοδότησης του Σ.Ο.Ε.Λ. για τη χρήση 2008 και του  πιστοποιητικού ελέγχου των Ο.Ε.Λ. κ.κ. Κερατσή Αναστάσιου και Αναστασόπουλου Ιωάννη και έγκριση αυτών. 

3. ΄Εγκριση προϋπολογισμού του Σώματος Ορκωτών Ελεγκτών Λογιστών για το έτος 2009.
4. Ορισμός, βάσει των διατάξεων της παρ. 5 του άρθρου 7 του π.δ. 226/1992   

        Ορκωτού Ελεγκτή Λογιστή για τον έλεγχο των οικονομικών καταστάσεων του    

Σώματος και των "Λογαριασμών" Υγείας, Πρόνοιας και Επικουρικής 

Συνταξιοδοτήσεως,  χρήσης 2009.

5. Διάφορα θέματα [ενημέρωση για τη πορεία του θεσμού του ελέγχου και για θέματα που αφορούν το Σ.Ο.Ε.Λ. κ.λπ] .  

6.  Εκλογή Προέδρου και Μελών Εποπτικού Συμβουλίου, βάσει της παρ. 4 του άρθρου 7 του π.δ. 226/1992, σε συνδυασμό με την παράγραφο 1 εδάφιο 2 του άρθρου 44 του Ν. 3693/2008.
7. Εκλογή Προέδρου και Μελών του Επιστημονικού Συμβουλίου, βάσει της παρ. 4 του άρθρου 7 του π.δ. 226/1992.

	΄Οποιος επιθυμεί :
	(  να εκλεγεί ως Πρόεδρος ή Μέλος του Εποπτικού Συμβουλίου 

(  να εκλεγεί ως Πρόεδρος ή Μέλος του Επιστημονικού Συμβουλίου

(  να ορισθεί ως ελεγκτής των οικονομικών καταστάσεων του 

      Σ.Ο.Ε.Λ. χρήσης 2009. 


καλείται να υποβάλλει σχετική αίτηση στη Γραμματεία του Ε.Σ.,

 μέχρι ώρα 19.00, την Τρίτη 24 Μαρτίου 2009.  


Διευκρινίζεται ότι, βάσει των διατάξεων του π.δ. 226/1992, δικαίωμα υποβολής υποψηφιότητας για :

(
το Εποπτικό Συμβούλιο, έχουν όλοι οι εγγεγραμμένοι στο Μητρώο Ορκωτοί Ελεγκτές Λογιστές, οι οποίοι δεν τελούν σε αναστολή ασκήσεως του επαγγέλματος κατά το άρθρο 22 του ιδίου π.δ. 

(
το Επιστημονικό Συμβούλιο, έχουν οι εν ενεργεία Ορκωτοί Ελεγκτές Λογιστές ή πρώην Ορκωτοί Ελεγκτές, οι οποίοι δεν τελούν σε αναστολή ασκήσεως του επαγγέλματος κατά το άρθρο 22 του π.δ. 226/1992 ή και καθηγητές Α.Ε.Ι. στα γνωστικά αντικείμενα της λογιστικής ή ελεγκτικής, σύμφωνα με τις διατάξεις της παρ. 4 του άρθρου 6 του ιδίου π.δ. 

(
ελεγκτές των Οικονομικών Καταστάσεων, έχουν όλοι οι εγγεγραμμένοι στο Μητρώο Ορκωτοί Ελεγκτές Λογιστές, οι οποίοι δεν τελούν σε αναστολή ασκήσεως επαγγέλματος κατά το άρθρο 22 του ιδίου π.δ. 

Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ 

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής

Κοινοποίηση :

(
Λογιστήριο Σ.Ο.Ε.Λ.

(
Γραμματεία Σ.Ο.Ε.Λ.
(
Ε.Λ.Υ.Κ.Ο.  
(
Υπηρεσία Μητρώου Σ.Ο.Ε.Λ. 

(
Δ.Σ. Ι.Ε.Σ.Ο.Ε.Λ. 

